ธปท.ไม่ห่วงการค้าชะงักวิกฤตสเปน
ธปท. คาดสถานการณ์ปัญหายุโรปและสเปนไม่กระทบธุรกรรมการค้าและการชำระเงินของไทย
20 เม.ย. 2555

ธปท. คาดสถานการณ์ปัญหายุโรปและสเปนไม่กระทบธุรกรรมการค้าและการชำระเงินของไทย 
นายเกริก วณิกกุล รองผู้ว่าการด้านเสถียรภาพสถาบันการเงิน ธนาคารแห่งประเทศไทย (ธปท.) กล่าวว่า ปัญหาสะสมของเศรษฐกิจในยุโรปและกำลังลุกลามไปยังประเทศสเปน ทำให้มีหนี้เสียเกิดขึ้นมาก อาจจะกระทบกับการทำธุรกรรมการค้าบ้าง ด้านการชำระเงิน การให้เงินกู้ (เครดิตไลน์) แต่ก็จะมีผลต่อไทยไม่มากนัก 
ทั้งนี้ ธนาคารพาณิชย์ของสเปนให้มีหนี้เสีย รวมถึงห่วงว่าถ้าระบบของธนาคารในยุโรปหรือสเปนมีปัญหาอาจจะกระทบมาถึงการทำธุรกรรมการค้า การชำระเงินระหว่างประเทศที่เกี่ยวข้องกับไทยด้วยนั้น มองว่าสถานการณ์ของปัญหาไม่น่าห่วงมากนัก หรือถึงจะมีปัญหาบ้าง การชำระเงิน การทำธุรกรรมการให้เครดิตไลน์ที่ทำกับธนาคารต่างประเทศก็เป็นช่วงระยะเวลาสั้นๆ 36 เดือนเป็นส่วนใหญ่ ซึ่งหากระบบธนาคารของต่างประเทศมีปัญหา เราก็สามารถแก้ไม่ทำกับธนาคารนั้นๆ ได้ 
“กรณีเลตเตอร์ออฟเครดิตที่ผู้ส่งออกและนำเข้าทำกับธนาคารพาณิชย์ในไทย เพื่อรับหรือจ่ายเงินค่าสินค้า แล้วธนาคารพาณิชย์ในไทยไปทำต่อกับธนาคารในต่างประเทศ ที่ลูกค้ามีธุรกรรมนั้น ถ้าธนาคารต่างประเทศ ที่เป็นคู่สัญญามีปัญหา หรือเรากลัวว่าเขาจะไม่ทำตามสัญญา ก็สามารถเปลี่ยนคู่สัญญาไปทำกับธนาคารรายอื่นที่เราเชื่อมั่นได้ดังนั้น การชำระเงินหรือทำธุรกรรมลักษณะนี้ไม่น่ามีปัญหากระทบภาคธุรกิจหรือผู้ประกอบการไทยแบบรุนแรง เพราะสัญญามันสั้น ถ้ามีการเปลี่ยนแปลงอะไรที่ไม่น่าไว้ใจเราก็แก้ไขได้” นายเกริก กล่าว